พาวเวอร์เรนเจอร์ ไดโนฟอร์ซ เบรฟ

**พาวเวอร์เรนเจอร์ ไดโนฟอร์ซ เบรฟ** (; ) หรือ  ในชื่อภาษาญี่ปุ่น เป็นละครโทรทัศน์ซูเปอร์เซ็นไตซีรีส์ของเกาหลีใต้ มีจำนวนตอนทั้งหมด 12 ตอนความยาว 15 นาทีต่อตอน

## ภาพรวม
พาวเวอร์เรนเจอร์ ไดโนฟอร์ซ เบรฟ เป็นภาคต่อของ **พาวเวอร์เรนเจอร์ ไดโนฟอร์ซ** ซึ่งเป็นชื่อของ ขบวนการผู้กล้าไดโนเสาร์ เคียวริวเจอร์ ที่ออกอากาศในประเทศเกาหลีใต้ เป็นผลงานจากการร่วมทุนสร้างกันระหว่าง แดวอนมีเดีย จากประเทศเกาหลีใต้ และ บริษัทโตเอะ กับ บริษัทบันได จากประเทศญี่ปุ่น ซึ่งเป็นเรื่องแรกที่นำซีรีส์ซูเปอร์เซ็นไตซีรีส์มาทำเนื้อหาภาคต่อจากเนื้อหาเดิมของเรื่อง

ในส่วนประเทศญี่ปุ่นได้ออกอากาศในรูปแบบรับชมทางยูทูบ ของแชนแนลบันได ในช่วงเดือนเมษายน ปี ค.ศ. 2017 และออกอากาศทางโตเอะแชนแนลในเดือนมิถุนายน ในส่วนสินค้าของเล่น ได้วางจำหน่ายในรูปแบบพรีเมียมบันได

## เรื่องย่อ
หลังจากที่เคียวริวเจอร์ ได้ปกป้องโลกจากการรุกรานกองทัพดีวอสลงได้ หลายปีผ่านไป กองทัพดีวอสกลุ่มใหม่ได้กลับมาอีกครั้งในนามของ นีโอดีวอส นำทีมโดยผู้นำคนใหม่นาม เดซารัส เพื่อมาทำลายล้างโลกในยามที่เหล่าเคียวริวเจอร์ ไม่ได้อยู่ปกป้องความสงบสุขของโลกเหมือนเมื่อก่อน

ทำให้ โทริน ที่ในตอนนี้กลายเทพที่คอยเฝ้าดูจักรวาลอยู่บนสวรรค์ ได้รับรู้การกลับมาของดีวอส จึงต้องลงมาที่โลกเพื่อค้นหาหนุ่มสาวหน้าใหม่ ที่จะมาสืบทอดพลังของเหล่าจูเด็นจิสายพันธุ์ใหม่ และกลายเป็น เคียวริวเจอร์ เบรฟ

## ตัวละคร
### ขบวนการผู้กล้าไดโนเสาร์ เคียวริวเจอร์ เบรฟ
ชื่อเกาหลีคือ **พาวเวอร์เรนเจอร์ ไดโนฟอร์ซ เบรฟ** รูปแบบลักษณะของชุดคล้ายเคียวริวเจอร์รุ่นแรก แต่ต่างตรงที่ส่วนชุดลำตัวและหน้ากากที่มีสีขาวเพิ่มเข้ามา มีเพียงเรดและโกลด์ที่มีต้นแบบจูเด็นริวตรงกับรุ่นแรกซึ่งต่างจาก 4 คนที่ใช้ต้นแบบจากตัวใหม่
;ควอน จูยอง (권주용 / クォン・ジュヨン) / เบรฟเคียวริวเรด (เบรฟเรดไดโน) (ブレイブキョウリュウレッド（ブレイブレッドダイノ, 브레이브 레드 다이노）)  
:รับบทโดย คิม เซ-ย็อง (김세용)
:
:หัวหน้าทีมเคียวริวเจอร์เบรฟ เป็นเด็กหนุ่มผู้สืบทอดสายเลือด **บุตรแห่งมังกร** (竜の子) ในช่วงวัยเด็กได้เติบโตมาอย่างโดดเดี่ยว หลังจากพี่ชายแท้ๆ ของตนได้หายตัวไป ทำให้เขาต้องฝึกฝนการต่อสู้ด้วยตัวเองมาตลอด เพื่อเตรียมตัวรับมือกับการกลับมาของดีวอสแถมเขายังมีปานรูปมังกรบริเวณที่คอ
;จอน ฮยอนจุน (전현준 / チョン・ヒョンジュン) / เบรฟเคียวริวแบล็ค (เบรฟแบล็คไดโน) (ブレイブキョウリュウブラック（ブレイブブラックダイノ, 브레이브 블랙 다이노）)
:รับบทโดย ฮง ซุง-โฮ (홍성호)
:
:รองหัวหน้าทีมเคียวริวเจอร์เบรฟ เป็นนายตำรวจผู้มีมีพละกำลังระดับสูง มีนิสัยชอบทำปฏิบัติตามกฎระเบียบอย่างเคร่งครัดแต่เขายังเป็นมิตรกับคนในทีม
;คิม เซชาง (김세창 / キム・セチャン) / เบรฟเคียวริวบลู (เบรฟบลูไดโน) (ブレイブキョウリュウブルー（ブレイブブルーダイノ, 브레이브 블루 다이노）) 
:รับบทโดย โอ เซ-ฮยอน (오세현)
:
:สมาชิกวงกลุ่มไอดอลบอยแบนด์ซูเปอรฺ์บอย มีท่าวิ๊งค์อันทรงเสน่ห์ที่สาวๆทุกคนมิอาจต้านทานได้
;ลี พูรึน (이푸른 / イ・プルン) / เบรฟเคียวริวกรีน (เบรฟกรีนไดโน) (ブレイブキョウリュウグリーン（ブレイブグリーンダイノ, 브레이브 그린 다이노）)
:รับบทโดย อินจุน (인준)
:
:เด็กหนุ่มลูกเศรษฐี ผู้มีทักษะการยิงปืนชั้นดี แต่ก็เพราะความเป็นลูกเศรษฐี ทำให้เขาถูกเลี้ยงมาแบบตามใจมาตลอด
;ยุน โดฮี (윤도희 / ユン・ドヒ) / เบรฟเคียวริวพิงค์ (เบรฟพิงค์ไดโน) (ブレイブキョウリュウピンク（ブレイブピンクダイノ, 브레이브 핑크 다이노）)
:รับบทโดย ลี ยู-จิน (이유진)
:
:สาวน้อยผู้มีความฝันที่อยากจะเป็นนางพยาบาล มีความเชื่อว่าตัวเองจะสามารถปกป้องทุกๆคนได้ เป็นคนร่าเริงชื่นชอบช็อปปิ้งแต่ไม่ชอบสีชมพู มีความสามารถต่อสู้ด้วยความว่องไวปราดเปรียว
;ควอน จูฮย็อค (권주혁 / クォン・ジュヒョク) / เบรฟเคียวริวโกลด์ (เบรฟโกลด์ไดโน) (ブレイブキョウリュウゴールド（ブレイブゴールドダイノ, 브레이브 골드 다이노）)
:รับบทโดย ลี เซยอง (이세영)
:
:ทหารรับจ้างผู้มีสมญานามว่าเป็นนักล่าไดโนเสาร์ ในช่วงแรกเข้ามาเป็นพวกของนีโอดีวอสจากการถูกจ้างวานจากเดเซารุส ด้วยการกำจัดเคียวริวเจอร์เบรฟทั้ง 5 และต่อมาก็พบว่าเขาคือพี่ชายของจูยองและมีปานรูปมังกรเหมือนกับจูยอง ทำให้เริ่มกลับเข้ามาในทีม

### เทพปราชญ์
;โทริน (トリン)
:ผู้นำของเคียวริวเจอร์ หลังจากที่สละชีวิตจากการต่อสู่ของดีวอสทำให้กลายเป็นวิญญาณไป แต่เมื่อได้รับรู้การมาของนีโอดีวอสทำให้ต้องกลับมาที่โลกอีกครั้ง
;แคนดีรีลา (キャンデリラ) 
:อดีตสมาชิกของดีวอสฉายา อัศวินแห่งความปรีดา เป็นเทพปราชญ์รุ่นปัจจุบัน
;ลักคิวโร (ラッキューロ)
:อดีตสมาชิกของดีวอสฉายา นักซุ่มยิงแห่งความบันเทิง

### กองทัพนีโอดีวอส
; เดเซารุส (総帥 デイザルス / 웨스턴)
: ผู้นำสูงสุดของนีโอดีวอส
; ไรเมน (雷の魔王 ライメイン / 라이메인)
: ราชาปีศาจผู้มีพลังแห่งสายฟ้า
; โฮมุรัส (炎の魔王 ホムラス / 호무라스)
: ราชาปีศาจผู้มีพลังแหล่งเปลวเพลิง
; เวย์ฮับ (水の魔王 ウェイハブ / 웨이하브)
: ราชาปีศาจผู้มีแห่งพลังน้ำ
; สึไรระ (氷の魔王 ツライラ / 츠라이라)
: ราชาปีศาจผู้มีพลังแห่งน้ำแข็ง
; อารัช (風の魔王 アラッシュ / 아라슈)
: ราชาปีศาจผู้มีพลังแห่งลม
; จินาริก (土の魔王 ジナリック / 지나리크)
: ราชาปีศาจผู้มีพลังแห่งดิน
; โซริมะ (ゾーリ魔)
: พลทหารระดับล่างของนีโอเดวอส
; โบจินมะ (ボージン魔)
: หุ่นยนต์ยักษ์ของนีโอเดวอส

### ขบวนการสัตว์ป่า จูโอเจอร์
ขบวนการลำดับที่ 40 ปรากฏตัวเพื่อรับช่วงต่อจากเคียวริวเจอร์เบรฟ ในชื่อเกาหลีถูกเรียกว่า **พาวเวอร์เรนเจอร์ แอนิมอลฟอร์ซ** โดยการปรากฏตัวนั้นมาจากจูฮย็อคอัญเชิญมาจากจูเด็นจิขบวนการใหม่
;คาซาคิริ ยามาโตะ (風切 大和) / จูโออีเกิ้ล (ジュウオウイーグル) หรือ อีเกิ้ลเรนเจอร์
;จูโอชาร์ค (ジュウオウシャーク) หรือ ชาร์คเรนเจอร์
;จูโอไลออน (ジュウオウライオン) หรือ ไลออนเรนเจอร์
;จูโออีเลฟเฟนท์ (ジュウオウエレファント) หรือ อีเลฟเฟนท์เรนเจอร์
;จูโอไทเกอร์ (ジュウオウタイガー) หรือ ไทเกอร์เรนเจอร์

## พลังต่อสู้ของเคียวริวเจอร์เบรฟ
### จูเด็นจิ

### อาวุธ
;กาบุกาบุรีโวลเวอร์ (ガブガブリボルバー)
:อุปกรณ์แปลงร่างของเคียวริวเจอร์เบรฟ
;กาบุกาบุริคาลิเบอร์ (ガブガブリカリバー)
:อาวุธประจำตัวของเคียวริวเจอร์เบรฟ
;กาบุกาบูลแคนนอน (ガブガブルキャノン)
:อาวุธที่ประกอบกับ กาบุกาบุรีโวลเวอร์ และ กาบุกาบุริคาลิเบอร์
;กาบุกาบุริเชนเจอร์ (ガブガブリチェンジャー)
:อุปกรณ์แปลงร่างของเบรฟเคียวริวโกลด์
;ซันดาร์ธันเดอร์ (ザンダーサンダー)
:อาวุธประจำตัวของเบรฟเคียวริวโกลด์

### จูเด็นริว
;กันทีร่า (ガンティラ) / แคนนอนทีร่า (캐논티라)
:จูเด็นริวของเบรฟเคียวริวเรด พัฒนามาจากไทแรนโนซอรัส มีลักษณะเด่นคือส่วนหัวมีปืนแก็ตลิงติดอยู่บนหัว มาจากจูเด็นจิหมายเลข 1 โดยปกติจะแปลงสภาพเป็นมินิทีร่าสัตว์เลี้ยงคู่หูของจูยอน
;สเตกอนซอว์ (ステゴンソー) / สเตโกทอป (스테고톱)
:จูเด็นริวของเบรฟเคียวริวแบล็ค พัฒนามาจากสเตโกซอรัส มีลักษณะเด่นคือส่วนหัวเป็นเลื่อย มาจากจูเด็นจิหมายเลข 2
;โชเวเคร่า (ショベケラ) / ฟอร์กเคร่า (포크케라)
:จูเด็นริวของเบรฟเคียวริวบลู พัฒนามาจากไทรเซราทอปส์ มีลักษณะเด่นคือส่วนหัวเป็นที่ตักดิน มาจากจูเด็นจิหมายเลข 3
;พาราซาเซอร์ (パラサーザー) / พาราไซเซอร์ (파라사이저)
:จูเด็นริวของเบรฟเคียวริวกรีน พัฒนามาจากพาราซอโรโลฟัส มีลักษณะเด่นคือส่วนปากเป็นปืนขนาดยาว มาจากจูเด็นจิหมายเลข 4
;แร็ปแพ็กซ์ (ラプックス) / เรปโตแร็กซ์ (랩터액스)
:จูเด็นริวของเบรฟเคียวริวพิงค์ พัฒนามาจากวิลอซิแรปเตอร์ มีลักษณะเด่นคือส่วนหางเป็นขวาน มาจากจูเด็นจิหมายเลข 5
;พูเทราโวตอน (プテラボルトン) / พูเทราโวลท์ (프테라볼트)
:จูเด็นริวของเบรฟเคียวริวโกลด์ พัฒนามาจากเทอราโนดอน มาจากจูเด็นจิหมายเลข 6
;กิกะบรากิกัส (ギガブラギガス / 기가브라기가스)
:จูเด็นริวที่พัฒนามาจากแบรคิโอซอรัส มาจากจูเด็นจิหมายเลข 10 เป็นจูเด็นริวที่แข็งแกร่งที่สุด

### หุ่นยนต์
;เบรฟเคียวริวจิน (ブレイブキョウリュウジン) / เบรฟไทแรนโนคิง (브레이브 티라노킹)
:หุ่นยนต์ที่เกิดจากการรวมร่างของกันทีร่า, สเตกอนซอว์ และ โชเวเคร่า
;เบรฟเคียวริวจิน เวสเทิร์น (ブレイブキョウリュウジンウエスタン) / เบรฟไทแรนโนคิง เวสเทิร์น (브레이브 티라노킹 웨스턴)
:หุ่นยนต์ที่เกิดจากการรวมร่างของกันทีร่า, พาราซาเซอร์ และ แร็พแพ็กซ์
;เบรฟพูเทไรเด็นโอ (ブレイブプテライデンオー) / เบรฟพูเทราคิง (브레이브 프테라킹)
:หุ่นยนต์ที่เกิดจากการเปลี่ยนร่างของพูเทราโวตอน
;เบรฟไรเด็น เคียวริวจิน (ブレイブライデンキョウリュウジン) / เบรฟไรเด็น ไทแรนโนคิง (브레이브 라이덴 티라노킹)
:หุ่นยนต์ที่เกิดจากการรวมร่างของเบรฟเคียวริวจินและเบรฟพูเทไรเด็นโอ
;เบรฟกิกันท์บราคิโอ (ブレイブギガントブラギオー) / เบรฟกิกันท์บราคิโอคิง (브레이브 기간트 브라기오)
:หุ่นยนต์ที่เกิดจากการเปลี่ยนร่างของกิกะบรากิกัส
;เบรฟกิกันท์ เคียวริวจิน (ブレイブギガントキョウリュウジン) / เบรฟกิกันท์ ไทแรนโนคิง (브레이브 기간트 티라노킹)
:หุ่นยนต์ที่เกิดจากการรวมร่างของเบรฟเคียวริวจินและกิกะบรากิกัส

## รายชื่อตอน

## การออกอากาศ
พาวเวอร์เรนเจอร์ ไดโนฟอร์ซ เบรฟ ออกอากาศในประเทศเกาหลีใต้ ออกอากาศตอนละ 15 นาทีต่อตอน ต่อมาในประเทศญี่ปุ่นได้นำมาพากย์เสียงในภาษาตัวเอง โดยใช้ชื่อว่า **จูเด็นเซ็นไต เคียวริวเจอร์ เบรฟ** () ซึ่งมีการปรับเปลี่ยนใช้ชื่อต้นฉบับ เผยแพร่เฉพาะทางแชนแนลบันไดทางยูทูบและออกอากาศทางสถานีทีวีดาวเทียมโตเอะแชนแนล

ในส่วนประเทศไทย ดรีม เอกซ์เพรส (เดกซ์) เป็นผู้ถือลิขสิทธิ์ในการเผยแพร่ทางโทรทัศน์และสตรีมมิ่ง โดยได้ออกอากาศทางทีวีดิจิทัล ช่องเวิร์คพอยท์ และ ช่องวัน 31 เมื่อปี พ.ศ. 2561 ออกอากาศวันละ 2 ตอน และได้ลงในแอปพลิเคชัน Flixer โดยช่วงแรกฉายในรูปแบบคำบรรยายไทย โดยนำเวอร์ชั่นเสียงพากย์ภาษาญี่ปุ่นมา ในส่วนชื่อเรื่องในคำบรรยาย ชื่อขบวนการถูกเรียกว่า **ขบวนการไดโนเสาร์ไฟฟ้า เคียวริวเจอร์ เบรฟ** อย่างไรก็ตามเวอร์ชันพากย์ไทยก็ได้ถูกลงภายหลัง

## อ้างอิง

## ดูเพิ่ม
* ขบวนการผู้กล้าไดโนเสาร์ เคียวริวเจอร์

## แหล่งข้อมูลอื่น
* เว็บไซต์อย่างเป็นทางการของโตเอ
*คลิปจากแชนแนลบันได (พากย์ญี่ปุ่น)
*คลิปจากแชนแนลบันได (คำบรรยายญี่ปุ่น)

หมวดหมู่:ซูเปอร์เซ็นไตซีรีส์
หมวดหมู่:ละครโทรทัศน์ชุดซูเปอร์เซ็นไต
หมวดหมู่:ละครโทรทัศน์เกาหลีใต้